### 4.     Beslutning om emner til kommende møde i Dialogforum for de kommunale havne

**Åbent**

Sagsnr.: 326-2018-5423        J.nr.: 00.22.00           Dokumentnr.:
326-2018-164516

**Sagstype**

Beslutning.

**Resume og sagens baggrund**

Dialogforum for de kommunale havne i Kalundborg Kommune har
to årlige møder. Det første møde i dialogforum blev afholdt den 19. juni 2018,
og det næste er planlagt til den 10. oktober 2018. Det tekniske område
fremlægger forslag til punkter, der kan drøftes på mødet.

**Indstillinger**

Chefen for Plan, Byg og Miljø indstiller

1. at der på næste
møde i dialogforum gives en orientering om renoveringen af den gamle vesthavn,
genopretning af molen på Sejerø og renoveringen af kajstrækninger i [adresse]

2. at indkomne
spørgsmål så vidt muligt besvares i dagsordenen, samt

3. at øvrige
punkter prioriteres under hensyn til den tid der er til rådighed, således at
punkter der ikke behandles sættes på listen over kommende emner til
dagsordenen.

**Behandling**

Teknik- og Miljøudvalget.

**Sagsfremstilling**

Den 10. oktober 2018 er planlagt møde i dialogforum for de
kommunale havne. I kommissoriet er beskrevet, at medlemmerne skal have
lejlighed til at komme med forslag til punkter til mødet. Administrationen har
skrevet til de repræsentanter, der er med i dialogforum, med en opfordring til
at komme med forslag til punkter. Administrationen anbefaler, at punkter der
har karakter af forespørgsler besvares i den kommende dagsorden og at øvrige
punkter prioriteres i forhold til den tid der er til rådighed, således at de
punkter der ikke behandles på mødet i oktober kan sættes på listen over
kommende emner.

Det tekniske område har to forslag til næste møde:

1. Planerne for
renovering af den gamle [adresse]
På det første møde i dialogforum blev der udtrykt interesse for projektet og en
orientering om skitseprojekt, tidsplan mm. kunne derfor være et punkt på næste
møde i dialogforum

2. Større
vedligeholdelsesarbejder
Større vedligeholdelsesarbejder på de kommunale havne prioriteres og
iværksættes på basis af tilstands- og vedligeholdelsesrapporten og finansieres
via anlægsbudgettet. En orientering om det med eksempler på projekter kunne
være et punkt på næste møde. Som eksempler kunne være renovering af molen på
Sejerø og den igangsætte renovering af molestrækninger i [adresse].

**Økonomiske konsekvenser**

Ingen økonomiske konsekvenser.